cyanic-selkie/wikianc huggingface dataset:
২০০৬ কলকাতা চামড়া কারখানা অগ্নিকাণ্ড
ফলাফল
২০০৮ সালের মার্চ ও জুন মাসে ঐ এলাকায় আরো দুইটি অগ্নিকাণ্ড স্ংঘটিত হয়। দুইটি ঘটনায় সর্বমোট ৯ জন লোক আহত হয়। যদিও ২০০৬ সালের অগ্নিকাণ্ডের পর চামড়া কারখানা শ্রমিকদের জন্য বিমা ও অগ্নিনিরাপত্তা লাইসেন্স বাধ্যতামূলক করা হয়,তবুও এইগুলো সঠিকভাবে পালন করা হচ্ছে কি না তা কর্তৃপক্ষ যাচাই করেনি। স্থানীয় বাসিন্দারা দাবি করেন যে ২০০৬ সালে স্ংঘটিত অগ্নিকাণ্ডের কারখানার মালিক এখন ঐ এলাকার ভিন্ন একটি ঠিকানা থেকে কারখানা পরিচালনা করেন। ফায়ার ব্রিগেডের কর্মকর্তাদের তথ্যানুযায়ী তিলজলা ও ট্যাংরাসহ তোপসিয়া এলাকাটি খুবই অগ্নিপ্রবণ একটি এলাকা,এবং প্রত্যেক সপ্তাহে প্রায় ৩ থেকে ৪ বার অগ্নিকাণ্ডের ঘটনা ঘটে থাকে যা স্থানীয় বাসিন্দারা মিডিয়াতে জানানো থেকে বিরত থাকেন,কেননা এতে কোনো প্রাণহানির ঘটনা ঘটে না।
লাতিন আমেরিকার সঙ্গীত
থাম্ব|সঙ্গীতের তালে তালে নাচ পরিবেশন করছেন দুজন লাতিন আমেরিকান লাতিন আমেরিকার সঙ্গীত বলতে লাতিন আমেরিকা, অর্থাৎ আমেরিকার রোমান্স-ভাষাভাষী দেশ ও অঞ্চলসমূহ এবং মার্কিন যুক্তরাষ্ট্রের ক্যারিবিয় দক্ষিণ অঞ্চল থেকে উদ্ভূত সঙ্গীতকে বোঝায়। লাতিন আমেরিকান সঙ্গীত এছাড়াও ক্রীতদাসদের থেকে আগত আফ্রিকান সঙ্গীতের অন্তর্ভুক্ত, যারা ইউরোপের ঔপনিবেশিকদের কাছ থেকে আমেরিকায় স্থানান্তরিত হয়েছিল সেইসাথে আমেরিকার আদিবাসীদের থেকে প্রাপ্ত সঙ্গীত।
ইন্ডিয়া টাওয়ার
ইন্ডিয়া টাওয়ার (পূর্বে পার্ক হায়াত টাওয়ার হিসাবে পরিচিত; এছাড়াও ডায়নামিক্স বলয়াস টাওয়ার অথবা ডিবি টাওয়ার হিসাবে পরিচিত) হল ২০১০ সালে মুম্বাই, ভারত, শহরের মধ্যে নির্মাণ কাজ শুরু করা একটি ১২৬তম তলা বিশিষ্ট ৭১৮ মিটার (২,৩৫৬ ফুট) উচ্চতার আকাশচুম্বী ভবন। নির্মাণ কাজ ২০১১ সালে থেকে শুরু করা হয়।
পরিকল্পনা ও নির্মাণ
ডাইনামিক্স বালওয়াস (ডিবি) রিয়েলটর্স গ্রুপটি প্রথমে ২০০৮ সালে পার্ক হায়ট টাওয়ারের নামে প্রকল্পটির প্রস্তাব দেয়।
হুয়েই জাতি
হুয়েই জাতি (, শিয়াও-আরচিং: خُوِذُو, Хуэйзў, Xuejzw) হল একটি পূর্ব-এশীয় নৃ-ধর্মীয় গোষ্ঠী যাদের সিংহভাগই চীনাভাষাভাষী মুসলমান নিয়ে গঠিত। এরা চীনের সর্বত্র এবং বিশেষ করে চীনের উত্তর-পশ্চিম প্রদেশগুলিতে ও চুংইউয়েন অঞ্চলে বসবাস করে। ২০১১ সালের জনগণনা অনুযায়ী চীনে প্রায় ১ কোটি ৫ লক্ষ হুয়েই জাতির লোক বাস করে। এদের সিংহভাগই চীনাভাষাভাষী ও ইসলাম ধর্মাবলম্বী, তবে এদের কিয়দংশ অন্য ধর্ম পালন করে। কাজাখস্তান ও কিরগিজস্তানের ১ লক্ষ ১০ হাজার দুনগান জাতির লোকেরাও হুয়েই নৃগোষ্ঠীগত পরিচয়ের অধীন হিসেবে পরিগণিত হয়।
হুয়েই জাতির লোকেরা উত্তর-পশ্চিম চীন (নিংশিয়া, কানসু, ছিংহাই, শিনচিয়াং) অঞ্চলে বেশি বসবাস করলেও সারা চীনদেশেই, যেমন মাঞ্চুরিয়া, বেইজিং, শিআন, অন্তর্দেশীয় মঙ্গোলিয়া, হপেই, হাইনান ও ইউন্নান প্রদেশ ও অঞ্চলগুলিতে এদের দেখা মেলে।
থামস আপ
থামস আপ হল ভারতের একটি বহুজাতিক কোলার ব্র্যান্ড। এটি ১৯৭৭ সালে ভারত থেকে কোকা-কোলা কোম্পানির প্রত্যাহার করার জন্য চালু করা হয়েছিল। ব্র্যান্ডটি পরে কোকা-কোলা কিনে নেয় যারা বাজার দখল করতে পেপসির বিরুদ্ধে লড়াই করার জন্য এটি পুনরায় চালু করে।
আদাব (ছোটগল্প)
আদাব সমরেশ বসু রচিত একটি বিখ্যাত ছোটগল্প। ছোটগল্পটির পটভূমি ১৯৪৬ সালে কলকাতায় সংঘটিত সাম্প্রদায়িক দাঙ্গা। ছোটগল্পটির মাধ্যমে সমরেশ বসুর সাহিত্যজগৎে যাত্রা শুরু হয়। এটি ১৯৪৬ খ্রিষ্টাব্দে শারদীয়া 'পরিচয়' পত্রিকায় প্রকাশিত হয় ৷
কাহিনি সংক্ষেপ
১৯৪৬ সালের ঢাকা। চারদিকে দাঙ্গার আগুন জ্বলছে। ঠিক এমন পরিস্থিতিতে দুজন মানুষের মাঝে দেখা হয়। দেখা হবার পর মানুষ নাম ধাম জিজ্ঞেস করলেও একজন ধর্ম কি তা জিজ্ঞেস করে। কেউই তা জবাব দিতে সাহস পায় না।
দুজন ব্যক্তি ছিলেন দুই পেশার লোক। একজন মাঝি আর আরেকজন সুতা মজুর। কথা বার্তা আগায়, কিন্তু ধর্মটা কি কেউ কাউকে বলে না।
অতঃপর, বিড়ি ধরানোর জন্য বহু কষ্টে দেয়াশলাই ধরানোর পর মাঝি 'সোবহান আল্লা' বলে উঠতেই প্রাণ শুকিয়ে যায় সুতা মজুরের। কেননা, সে যে হিন্দু। কিন্তু, পরে সে বুঝতে পারে মাঝিও তার মতই দাঙ্গায় জীবন হাতে করে বেরিয়েছে।
দাঙ্গার মাঝে দুজন ভিন্ন ধর্মাবলম্বী হলেও বন্ধুর মত একে অন্যের সাথে আলাপ করতে থাকে। কথা শেষ হলে একসময় দুজন-দুজনকে আদাব জানিয়ে চলে যায়।
সেদিন ছিল ঈদের আগের দিন। মাঝির কাছে একটি পুটুলি ছিল, যাতে সে তার পরিবারের জন্য ঈদের কাপড় চোপড় কিনেছিল। কিন্তু, তার হাতে পুটুলিট দেখে পুলিশ মনে করে, সে ঐসব ব্যক্তিদের মধ্যে একজন, যারা দাঙ্গা উপলক্ষে মানুষের বাড়িঘর লুট করছে। অতঃপর, তারা গুলি করে মাঝিকে খুন করে। মাঝির বুক ভেসে যায় রক্তে।
কপালকুণ্ডলা
কপালকুণ্ডলা সাহিত্য সম্রাট বঙ্কিমচন্দ্র চট্টোপাধ্যায় রচিত দ্বিতীয় উপন্যাস। সম্ভবত এটি বাংলা সাহিত্যের প্রথম সার্থক রোমান্টিক উপন্যাস। ১৮৬৬ খ্রিষ্টাব্দে এটি প্রথম প্রকাশিত হয়। গিরিশচন্দ্র ঘোষ এই উপন্যাসের একটি নাট্যরূপ দেন (১৮৭৩)এবং দামোদর মুখোপাধ্যায় এই উপন্যাসের একটি উপসংহার উপন্যাস রচনা করেন এবং নামকরণ করেন মৃন্ময়ী (১৮৭৪)। এটি বাংলা সাহিত্যের একটি কাব্যধর্মী উপন্যাস।
আখ্যানবস্তু
কপালকুণ্ডলা বাল্যকাল থেকে জনবিচ্ছিন্ন দ্বীপে কাপালিকের কাছে বড় হওয়ায় স্বাভাবিক সামাজিক রীতিনীতির সঙ্গে অপরিচিত ছিলেন। নবকুমারের বাড়িতে তিনি ধীরে ধীরে সমাজের মানুষজন ও তাদের আচারআচরণ সম্পর্কে ধারণা পেলেন। কপালাকুণ্ডলা নাম বদলে তার নাম রাখা হল মৃন্ময়ী।
মতিবিবি বা লুৎফউন্নিসা আসলে নবকুমারের প্রথমা স্ত্রী পদ্মাবতী ছিলেন। পরে সপরিবারে মুসলমান হয়ে আগ্রা চলে যান। পথে নবকুমারকে দেখে তিনি পুনরায় তাকে স্বামীরূপে লাভ করতে উৎসুক হন এবং সপ্তগ্রাম চলে আসেন। পদ্মাবতীর পরিচয় জানার পর নবকুমার তাকে প্রত্যাখ্যান করেন।
এদিকে কাপালিক কপালকুণ্ডলাকে বধ করতে সপ্তগ্রাম চলে আসে। তার হাত ভেঙে যাওয়ায় সে পদ্মাবতীর সাহায্য চায়।
পদ্মাবতী ব্রাহ্মণবেশ ধারণ করে কপালকুণ্ডলাকে সব খুলে বলে এবং নবকুমারকে ছেড়ে চলে যেতে অনুরোধ করে। ব্রাহ্মণবেশী পদ্মাবতীর সাথে কপালকুণ্ডলাকে দেখতে পেয়ে নবকুমার তাকে ভুল বুঝে খুব কষ্ট পান। আর কাপালিক সুযোগ বুঝে সুরাপান করিয়ে নবকুমারকে উস্কে দিতে থাকেন।
শেষপর্যন্ত নবকুমার আর কপালকুণ্ডলার মনস্তাত্ত্বিক দ্বন্দ্ব সংঘাতের মধ্য দিয়ে উভয়েই জীবনের চরম উপসংহারে উপনীত হয়।
সুভাষিত উক্তি
এ উপন্যাসের কিছু অবিস্মরণীয় উক্তি বাংলা ভাষায় সুভাষিত উক্তি রূপে বহুল ব্যবহৃত ও চর্চিত হয়। যেমন:
চলচ্চিত্র নির্মাণ
১৯৩৩ সনে প্রেমাঙ্কুর আতর্থীর পরিচালনায় কপালকুণ্ডলা চলচ্চিত্র নির্মিত হয়। এতে অভিনয় করেন উমাশশী, দুর্গাদাস বন্দ্যোপাধ্যায়, মনোরঞ্জন ভট্টাচার্য, মলিনা দেবী, নিভাননা দেবী, অমর মল্লিক, অমূল্য মিত্র প্রমুখ।
টেলিভিশন ধারাবাহিক
২০১৯ সালে ভারতের স্টার জলসায় কপালকুণ্ডলা ধারাবাহিকটির সম্প্রচার শুরু হয়। এটি রাজ চক্রবর্তী দ্বারা নির্মিত।
যুক্তরাষ্ট্র পোস্ট অফিস (কানাজোহারি, নিউইয়র্ক)
যুক্তরাষ্ট্র পোস্ট অফিস-কানাজোহারি একটি পোস্ট অফিস ভবন যা মার্কিন যুক্তরাষ্ট্রের নিউ ইয়র্কের মন্টগোমেরি কাউন্টিতে কানাজোহারিতে অবস্থিত। এটি ১৯৩৭ সালে নির্মিত হয়েছিল, এবং নিউইয়র্ক রাজ্যের লুই এ. সাইমন এর অধীনে ট্রেজারি বিভাগের তদারকির আর্কিটেক্ট অফিস দ্বারা ডিজাইন করা বেশ কয়েকটি পোস্ট অফিসগুলির মধ্যে একটি। থাম্ব|নিউইয়র্কের কানাজোহারিতে ঐতিহাসিক পোস্ট অফিসের বিল্ডিংয়ে আনাতল শুলকিনের আঁকা ফাইন আর্টস ম্যুরালটির একটি নতুন ডিল অনুদানযুক্ত বিভাগ রয়েছে। "কানাজোহারীতে পেপার ব্যাগ আবিষ্কার" শিরোনাম, ম্যুরালটি ১৯৪২ সালে পোস্ট অফিসের লবিতে ইনস্টল করা হয়েছিল।
কিফিরে জেলা
কিফিরে (Pron:/ˈkɪfɑɪə/) নাগাল্যান্ডের টুয়েনসাং জেলার একাংশ নিয়ে নতুনভাবে সৃষ্টি করা নাগাল্যান্ডের নবম জেলা৷ ২০১১ সালের জনগণনা অনুসারে কিফিরে, লংলেং জেলার পর নাগাল্যান্ডের এগারটি জেলার মধ্যে দ্বিতীয় জনবহুল জেলা৷
ভৌগোলিক অবস্থান
কিফিরে জেলার উত্তরে টুয়েনসাং জেলা, পশ্চিমে ফেক জেলা এবং পূর্বে মায়ানমার অবস্থিত৷ এই জেলার মূলকেন্দ্র কিফিরে শহরে, যা সমুদ্রপৃষ্ঠ থেকে ৮৯৬ মিটার উচ্চতায় অবস্থিত৷ কিফিরে জেলার মুখ্য টাউনসমূহ হচ্ছে, সেয়োচুং (Seyochung), সিটিমি (Sitimi), পুংরো (Pungro) এবং কিফিরে৷ সমুদ্রপৃষ্ঠ থেকে ৩৮৪১ মিটার উচ্চতায় নাগাল্যান্ডের সর্বোচ্চ শিখর ’মাউন্ট সারামাটি’ (Saramati), এই জেলাতে অবস্থিত৷
জনসংখ্যা
২০১১ সালের জনগণনা অনুসারে কিফিরে জেলার মোট জনসংখ্যা ৭৪,০৩৩ জন৷ ভারতের জেলাসমূহর মধ্যে জনসংখ্যার দিকের থেকে এই জেলার স্থান ৬২৫তম (মোট ৬৪০ টির মধ্যে)৷ কিফিরের প্রতি ১০০০ জন পুরুষের বিপরীতে মহিলার সংখ্যা ৯৬১ জন৷ এই জেলার সাক্ষরতার হার ৭১.১%
জেলাটির মূল জনজাতিসমূহ হচ্ছে সাংটাম (Sangtam), ইমচুঙ্গার (Yimchunger) এবং সেমা (Sema)৷
সিটি কলেজ (দ্ব্যর্থতা নিরসন)
সিটি কলেজ ভারত, বাংলাদেশের ও অন্যথা 'সিটি কলেজ' নামের শিক্ষা প্রতিষ্ঠানগুলিকেই নির্দেশ করে:-
আনন্দমোহন কলেজ (কলকাতা)
আনন্দ মোহন কলেজ (Ananda Mohan College): সিটি কলেজ (আমহার্স্ট স্ট্রিট)-এর সান্ধ্য বিভাগের নাম। কলকাতার এক স্নাতক পর্যায়ের কলেজ, এটি কলকাতা বিশ্ববিদ্যালয়ের অধিভুক্ত। কলেজটি কলকাতার রাজা রামমোহন সরণিতে অবস্থিত। ১৮৭৯ সালের ৬ জানুয়ারি সাধারণ ব্রাহ্মসমাজের পণ্ডিত শিবনাথ শাস্ত্রী ও স্যার সুরেন্দ্রনাথ ব্যানার্জীর সহযোগিতায় প্রথমে আনন্দমোহন বসু সিটি স্কুল প্রতিষ্ঠিত হয়। এর মাত্র দু'বছর পরেই ১৮৮১ সালে স্কুলটি কলেজে উন্নীত হয়ে সিটি কলেজ নামে নামাঙ্কিত হয়। বর্তমানের নতুন বাড়িটি ১৯১৭ সালে নির্মিত হয় ও ১৯১৮ সালে বাড়িটিতে কলেজের উদ্বোধন করা হয়। ১৯৬১ সালে কলেজেটির সান্ধ্য বিভাগ আনন্দ মোহন কলেজ নামে স্বীকৃতি লাভ করে।
জাফর ইবনে আবি তালিব
জাফর ইবনে আবি তালিব (جَعْفَرُ ٱبْنُ أَبِي طَالِبٍ) ছিলেন আলি ইবনে আবি তালিবের ভাই এবং প্রাথমিক পর্যায়ের ইসলাম গ্রহণকারী সাহাবা। আবিসিনিয়ায় হিজরতকারী সাহাবাদের মধ্যে তিনি একজন ছিলেন এবং নাজ্জাশীর ইসলাম সম্পর্কিত প্রশ্নের উত্তর তিনি বাকি সাহাবাদের পক্ষ থেকে প্রদান করেন। মুতাহ'র যুদ্ধে তিনি শহীদ হন।
কোচবিহার রেলওয়ে স্টেশন
কোচবিহার রেলওয়ে স্টেশন (ওল্ড কোচবিহার রেলওয়ে স্টেশন হিসাবেও পরিচিত) ভারতের পশ্চিমবঙ্গ রাজ্যের কোচবিহার জেলার কোচবিহার শহরে রেল পরিষেবা প্রদানকারী একটি রেলওয়ে স্টেশন।
ইতিহাস
১৮৯৪ সালে কোচবিহার রাজ্য রেলওয়ে কোচবিহার শহরের বিপরীতে তোর্সার দক্ষিণ তীর থেকে পূর্ব বঙ্গ রেলওয়ের ট্র্যাকে অবস্থিত গিতলদহ স্টেশন পর্যন্ত একটি ২ ফুট ৬ (৭৬২ মিমি) প্রশস্ত ন্যারো গেজ রেলপথ নির্মাণ করে । তোর্সার উপর একটি সেতু নির্মিত হওয়ার পরে ১৯০১ সালে কোচবিহার শহরটি সংযুক্ত হয়। ১৯১০ সালে এটি ১০০০ মিমি (৩ ফুট ৩ ৩/৮ ইঞ্চি) প্রশস্ত মিটার গজে রূপান্তরিত হয়। উত্তর-পূর্ব সীমান্ত রেল আলিপুরদুয়ার-বামানহাট শাখা রেলপথকে ২০০৭ সালে ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজে রূপান্তর করে।
রেলওয়ে ঐতিহ্য জাদুঘর
এক শতাব্দীরও বেশি পুরানো কোচবিহার রেলওয়ে স্টেশনকে একটি ঐতিহ্যবাহী স্টেশন হিসাবে স্বীকৃতি প্রদান করা হয়েছে এবং রেলওয়ের ঐতিহ্য জাদুঘরের জন্য একটি নতুন ভবন নির্মিত হয়।
এল প্যাসো, টেক্সাস
এল প্যাসো (El Paso) পশ্চিম টেক্সাসে অবস্থিত মার্কিন শহর। ১ জুলাই, ২০১৩ অনুযায়ী, জনসংখ্যা ৬,৭৪,৪৩৩ জন, যেটি এই শহরকে আমেরিকার ১৯তম জনবহুল শহরের স্থান দিয়েছে।
ইস্তাম্বুল সাবিহা গোকেন আন্তর্জাতিক বিমানবন্দর
ইস্তাম্বুল সাবিহা গোকেন আন্তর্জাতিক বিমানবন্দর (İstanbul Sabiha Gökçen Uluslararası Havalimanı) তুরস্কের সর্ববৃহৎ শহর ইস্তাম্বুলের তিনটি আন্তর্জাতিক বিমানবন্দরের একটি। এটি নগর কেন্দ্র থেকে ৩২ কিলোমিটার (২০ মাইল) দক্ষিণ পূর্বে,  দ্বিমহাদেশীয় শহরের এশীয় অংশে অবস্থিত। সাবিহা গোকেন আন্তর্জাতিক বিমানবন্দরকে আনাদোলুজেট ও প্যাগাসাস এয়ার লাইন্সে হাব এবং তুর্কিশ এয়ার লাইন্সের সহহাব হিসেবে ব্যবহার করে। বিমানবন্দরটি মোস্তফা কামাল আতাতুর্কের পালিত কন্যা সাবিহা গোকেনের নামে নামকরণ করা হয়েছে, যিনি ছিলেন বিশ্বের প্রথম যোদ্ধা বিমানচালক। যদিও নগর কেন্দ্র থেকে ৬৩ কিলোমিটার (৩৯ মাইল) দুরে ইস্তাম্বুলের ইউরোপীয় অংশে ইস্তাম্বুল আন্তর্জাতিক বিমানবন্দরকে সর্ববৃহৎ বিমানবন্দর করা হয়েছে, তবু সাবিহা গোকেন আন্তর্জাতিক বিমানবন্দর এখনও তুরস্কের সর্ববৃহৎ বিমানবন্দরগুলোর একটি।
ওভারভিউ
বিমানবন্দরটি তৈরি করা হয়েছিল কারণ আতাতুর্ক আন্তর্জাতিক বিমানবন্দর (ইউরোপীয় দিকে অবস্থিত) ক্রমবর্ধমান যাত্রীদের চাহিদা (অভ্যন্তরীণ ও আন্তর্জাতিক উভয়) মেটাতে যথেষ্ট বড় ছিল না। ২০০১ সালের ৮ জানুয়ারি বিমানবন্দরটি চালু করা হয়। ২০০৭ সালের জুনে, তুর্কি সংস্থা লিমাক হোল্ডিং, ভারতের জিএমআর গ্রুপ এবং মালয়েশিয়া বিমানবন্দর হোল্ডিং বেরহাদ (এমএইচবি) কনসোর্টিয়াম বিমানবন্দরটি উন্নীত ও রক্ষণাবেক্ষণের জন্য চুক্তিবদ্ধ হয়েছিল। ২০০৮ সালের মাঝামাঝি সময়ে, বার্ষিক ২৫ মিলিয়ন যাত্রী পরিচালনার জন্য আন্তর্জাতিক টার্মিনালটি সম্প্রসারণ ও আধুনিকায়ন করাতে মাঠটি ভেঙে দেওয়া হয়েছিল।২০০৯ সালে অক্টোবরের ৩১ তারিখে নতুন টার্মিনাল উদ্বোধন করা হয়।
বিমানবন্দরের আন্তর্জাতিক টার্মিনালের ক্ষমতা মূলত বার্ষিক ৩০ লক্ষ যাত্রী ছিল এবং অভ্যন্তরীণ টার্মিনাল ক্ষমতা বার্ষিক ৫ লক্ষ যাত্রী ছিল। সাবিহা গোকেন আন্তর্জাতিক বিমানবন্দর ২০১০ সালে ১,১১,২৯,৪৭২ জন যাত্রী পরিচালনা করে, যা ২০০৯ সালের চেয়ে ৭১% বৃদ্ধি পেয়েছে। ২০১১ সালে, ২০২৩ সালের মধ্যে ২ কোটি ৫০ লক্ষ যাত্রী পরিচালনার লক্ষ্য নির্ধারণ করা হয়, কিন্তু ইতিমধ্যে ২০১৭ সালের মধ্যে ৩ কোটি ১০ লক্ষ যাত্রী পরিচালনা করেছে।
টার্মিনাল
২ কোটি ৫০ লাখ বার্ষিক যাত্রী ক্ষমতা সহ নতুন টার্মিনাল ভবনটি একটি ছাদের নীচে অভ্যন্তরীণ এবং আন্তর্জাতিক বিমান চালনা করে।
নতুন টার্মিনাল ও এর বহুমুখী ভবনের বৈশিষ্ট্য ও সেবাগুলোর মধ্যে রয়েছে;
বিজন ভট্টাচার্য
বিজন ভট্টাচার্য (১৭ জুলাই ১৯০৬ - ১৯ জানুয়ারি ১৯৭৮) ছিলেন একজন বাঙালি নাট্য ব্যক্তিত্ব ও অভিনেতা। শ্রেষ্ঠতম কর্ম           = নবান্ন নাটক
জন্ম ও পরিবার
বিজন ভট্টাচার্য ফরিদপুর বর্তমানে রাজবাড়ি জেলার খানখানাপুরে ১৯০৬ সালে জন্মগ্রহণ করেন। তার পিতা ক্ষীরোদবিহারী ভট্টাচার্য ছিলেন একজন স্কুলশিক্ষক। ভূস্বামী পরিবারে তার জন্ম। পিতার কর্মসূত্রে বিভিন্ন অঞ্চলে বসবাস করার সুবাদে তিনি সাধারণ মানুষের দৈনন্দিন জীবনযাত্রা ও সংস্কৃতির সঙ্গে পরিচিত হন।
নাট্যজীবন
বিজন ভট্টাচার্যের নাট্যজীবনের শুরু হয় ১৯৪০ এর দশকে। প্রচলিত বাণিজ্যিক থিয়েটারের ধারার বাইরে স্বতন্ত্র নাট্য আন্দোলনের সূচনা করেন কিছু ফ্যাসিবাদ বিরোধী লেখক শিল্পী গোষ্ঠী । এঁদেরই সাংস্কৃতিক শাখা ছিল ভারতীয় গণনাট্য সংঘ বা ইণ্ডিয়ান পিপলস থিয়েটার অ্যাসোসিয়েসন যা আইপিটিএ নামে বেশি পরিচিত। বিজন ভট্টাচার্য ছিলেন এই গণনাট্য সঙ্ঘের প্রথম সারির নাট্যকর্মী। চিন্তা, চেতনা এবং সংগ্রামের প্রগতিশীল চিন্তা ভাবনার দিশারী ছিল ভারতীয় গণনাট্য সঙ্ঘ। বিজন ভট্টাচার্যের নাটক রচনা, অভিনয় এবং নির্দেশনা সাফল্য লাভ করেছিল এই গণনাট্য আন্দোলনের মধ্য দিয়ে।
গণনাট্য সঙ্ঘের (সেই সময় ফ্যাসিবিরোধী লেখক শিল্পী সঙ্ঘ) প্রথম নাটক আগুন বিজন ভট্টাচার্যের রচনা । এই নাটকটি ১৯৪৩ সালে মঞ্চস্থ হয়েছিল। ১৯৪৪ সালে তার লেখা নাটক জবানবন্দী এবং নবান্ন অভিনীত হয়েছিল। এই নাটকগুলিতে তিনি প্রধান অভিনেতা এবং নির্দেশকের দায়িত্ব পালন করেছিলেন।
১৯৪৪ সালের ২৪ অক্টোবর শ্রীরঙ্গম মঞ্চে নবান্নের প্রথম অভিনয় হয়। এই নাটকটির পটভূমিকা ছিল দ্বিতীয় বিশ্বযুদ্ধের অস্থিরতা, ১৯৪২ সালের আগস্ট আন্দোলন, পঞ্চাশের মন্বন্তর এবং প্রাকৃতিক দুর্যোগ। গণনাট্য আন্দোলন এবং বিজন ভট্টাচার্যের নাটক বাংলা নাটক রচনা এবং অভিনয়ের এক যুগবদলের সূচনা করে।
১৯৪৮ সাল থেকে গণনাট্য সঙ্ঘের সঙ্গে বিজন ভট্টাচার্যের মতান্তর ঘটে। ১৯৪৮ থেকে ১৯৫০ তিনি বোম্বাইতে হিন্দি সিনেমার সঙ্গে যুক্ত থাকেন। ১৯৫০ সালে তিনি আবার বাংলায় ফিরে আসেন এবং নিজের নাটকের দল ক্যালকাটা থিয়েটার প্রতিষ্ঠা করেন। এখানেও তিনি নাট্যকার, প্রধান অভিনেতা এবং নির্দেশকের ভূমিকা পালন করেন। এই থিয়েটারে তার রচিত নাটকের মধ্যে অন্যতম ছিল কলঙ্ক, গোত্রান্তর, মরাচাঁদ, দেবী গর্জন, গর্ভবতী জননী প্রভৃতি।
১৯৭০ সালে তিনি ক্যালকাটা থিয়েটার ছেড়ে দিয়ে কবচ-কুণ্ডল নামে নতুন দল গঠন করেন। এখানে তার রচিত নাটকগুলির মধ্যে অন্যতম ছিল কৃষ্ণপক্ষ, আজবসন্ত, চলো সাগরে, লাস ঘুইর‌্যা যাউক প্রভৃতি।
পারিবারিক জীবন
বিখ্যাত লেখিকা জ্ঞানপীঠ পুরস্কার বিজয়ী মহাশ্বেতা দেবী বিজন ভট্টাচার্যের স্ত্রী। তবে পরবর্তীকালে তারা বিবাহ বিচ্ছিন্ন হন। তাদের এক সন্তান নবারুণ ভট্টাচার্য যিনি ১৯৪৮ সালে জন্মগ্রহণ করেছিলেন। নবারুণ ভট্টাচার্য একজন সাহিত্য একাডেমি পুরস্কার প্রাপ্ত লেখক এবং কবি।
সমালোচনা ও কৃতিত্ব
বিজন ভট্টাচার্য মার্কসীয় দর্শনে বিশ্বাসী ছিলেন। কৃষক শ্রমিক মেহনতী মানুষের জীবন সংগ্রামের কথা ও বাঁচবার কথা তার নাটকগুলির মুখ্য বিষয় হয়ে উঠেছিল। কিন্তু আস্তে আস্তে তিনি এই ভাবনা থেকে সরে যান। গণনাট্য সঙ্ঘ ত্যাগ এবং নিজের নাটকের দল একাধিক বার ভেঙে গড়ে তিনি তৈরি করেন। ক্রমে মার্কসীয় দর্শনের পরিবর্তে বা সঙ্গে তার রচনায় লোকায়ত ধর্ম দর্শন, হিন্দু ধর্মের সমন্বয় প্রয়াসী মানসিকতা কাজ করেছিল। চিরকালীন মাতৃকা ভাবনা তার নাটকে প্রায়ই লক্ষ্য করা যায়।
নাট্যনির্দেশক হিসাবেও তিনি সমান সফল ছিলেন। গণনাট্য সঙ্ঘে তার নাটক জবানবন্দী এবং নবান্ন ছিল অসাধারণ দুটি প্রযোজনা। পরে তিনি তার নিজের গ্রুপ থিয়েটারেও বহু নাটকের সফল প্রযোজক এবং নির্দেশক ছিলেন।
মৃত্যু
তিনি ১৯ জানুয়ারি, ১৯৭৮ সালে কলকাতায় মারা যান।
তাপগতিবিদ্যার সূত্র
তাপগতিবিদ্যার মৌলিক সূত্র চারটি, মূলত পরীক্ষামূলক সত্য প্রকাশ করে এবং তাপীয় সাম্যাবস্থায় তাপগতীয় প্রক্রিয়া ও তাপগতীয় সিস্টেমকে বৈশিষ্ট্য প্রদানকারী তাপমাত্রা, তাপ, তাপগতীয় কাজ ও বিশৃঙ্খলা-মাত্রা (এনট্রপি) এসব ভৌত পরিমাণসমূহ সংজ্ঞায়িত করে। তাপগতিবিদ্যার পাশাপাশি পদার্থবিজ্ঞান ও রসায়নেও সূত্রগুলোর প্রয়োগ লক্ষ্য করা যায়।
ঐতিহ্যগতভাবে, তাপগতিবিদ্যার তিনটি সূত্র রয়েছে: প্রথম সূত্র, দ্বিতীয় সূত্র ও তৃতীয় সূত্র।  আরো মৌলিক একটি বক্তব্যকে পরবর্তীতে 'শূন্যতম সূত্র' তকমা দেওয়া হয়।
তাপগতিবিদ্যার শূন্যতম সূত্র তাপীয় সাম্যাবস্থাকে সংজ্ঞায়িত করে এবং তাপমাত্রাকে সংজ্ঞায়িত করার ভিত্তি তৈরী করে। এটি বলে, যদি দুটি সিস্টেমের উভয়েই তৃতীয় আরেকটি সিস্টেমের সাথে তাপীয় সাম্যাবস্থায় থাকে, তবে তারা প্রত্যেকেই পরস্পরের সাথে তাপীয় সাম্যাবস্থায় থাকবে।
তাপগতিবিদ্যার দ্বিতীয় সূত্র মূলত দুইভাবে বিবৃত করা যায়। সম্ভাব্য প্রক্রিয়ার ক্ষেত্রে, রুডলফ ক্লাউজিউস বলেছেন, স্বয়ংক্রিয়ভাবে নিম্ন তাপমাত্রা থেকে উচ্চ তাপমাত্রার স্থানে তাপের স্থানান্তর সম্ভব নয়। বিশৃঙ্খলা-মাত্রা র হিসাবে, একটি স্বাভাবিক তাপগতীয় প্রক্রিয়ায় সিস্টেমগুলোর বিশৃঙ্খলা-মাত্রার যোগফল সর্বদাই বৃদ্ধি পায়।
তাপগতিবিদ্যার তৃতীয় সূত্র বলে, কোনো সিস্টেমের তাপমাত্রা পরম শূন্যের দিকে ধাবিত হলে বিশৃঙ্খলা-মাত্রা ও একটি ধ্রুব মানের দিকে ধাবিত হয়। অ-স্ফটিক পদার্থ (কাঁচ) ব্যতীত সকল সিস্টেমের বিশৃঙ্খলা-মাত্রা পরম শূন্য তাপমাত্রায় সাধারণত শূন্যের কাছাকাছি হয়।
শূন্যতম সূত্র
তাপগতিবিদ্যার শূন্যতম সূত্র তাপগতীয় সিস্টেমে তাপমাত্রাকে একটি প্রায়োগিক পরামিতি হিসেবে স্থাপণের ভিত্তিমূল তৈরী করে। সূত্রটি নিম্নরূপ:
যদিও সূত্রের এই সংস্করণটি শূন্যতম সূত্র হিসেবে সর্বাধিক বর্ণিত, তবুও এটি শূন্যতম সূত্র তকমা পাওয়া অনেকগুলো বিবৃতির অন্যতম। কিছু বিবৃতি আরও এগিয়ে গিয়ে এই গুরুত্বপূর্ণ ভৌত তথ্য সরবরাহ করে যে, তাপমাত্রা এক-মাত্রিক এবং কেউ ধারণাগতভাবে, বাস্তব সংখ্যার ক্রমানুসারে শীতল থেকে উষ্ণ বস্তুসমূহ সজ্জিত করতে পারে।
তাপমাত্রা এবং তাপীয় সাম্যাবস্থা সম্পর্কে এইসব ধারণা মৌলিক এবং উনিশ শতকেই এগুলো পরিষ্কারভাবে বর্ণিত হয়েছিলো। 'শূন্যতম সূত্র' নামটি প্রথম, দ্বিতীয় ও তৃতীয় সূত্র ব্যাপকভাবে পরিচিত হওয়ার অনেক পরে ১৯৩০ এর দশকে রালফ এইচ ফাওলার কর্তৃক প্রদানকৃত। এই সূত্রের মাধ্যমে তাপমাত্রার অনুবন্ধী চলক বিশৃঙ্খলা-মাত্রা র উল্লেখ ব্যতীতই তাপমাত্রার সংজ্ঞায়ন সম্ভব। তাপমাত্রার এধরণের সংজ্ঞায়নকে বলা হয় গবেষণালব্ধ বা এম্পিরিকাল।
প্রথম সূত্র
তাপগতিবিদ্যার প্রথম সূত্র তাপগতীয় সিস্টেমের ক্ষেত্রে শক্তির নিত্যতা সূত্রেরই একটি সংস্করণ। সহজ কথায়, এই সূত্র বলে যে বিচ্ছিন্ন সিস্টেমের ক্ষেত্রে শক্তির পরিমাণ ধ্রুব থাকে; শক্তি একরূপ থেকে অন্যরূপে রূপান্তরিত করা গেলেও তা সৃষ্টি বা ধ্বংস করা যায়না।
ΔUsystem
) ও পারিপার্শ্বিকের ওপর সিস্টেম দ্বারা কৃতকাজ (
W
) এর পার্থক্যের সমান। ভরের বিনিময় অন্তর্ভুক্ত প্রক্রিয়াগুলির জন্য, আরও বিবৃতি প্রয়োজন।
Usystem
, প্রাথমিক সিস্টেম দুইটির অভ্যন্তরীণ শক্তি,
U1
ও
U2
দ্বিতীয় সূত্র
তাপগতিবিদ্যার দ্বিতীয় সূত্র প্রাকৃতিক প্রক্রিয়াসমূহের অপ্রত্যাবর্তীতা এবং অনেক ক্ষেত্রে প্রাকৃতিক প্রক্রিয়াসমূহের ভর, শক্তি ও বিশেষত তাপমাত্রার স্থানিক এককতায় পৌছানোর প্রবণতাকে নির্দেশ করে। এটি বেশ কয়েকটি আকর্ষণীয় উপায়ে প্রকাশ করা যায়। সহজতম একটি হলো ক্লাউজিউসের বিবৃতি, যা বলে, স্বয়ংক্রিয়ভাবে নিম্ন তাপমাত্রা থেকে উচ্চ তাপমাত্রার স্থানে তাপের স্থানান্তর সম্ভব নয়।
এটি তাপগতীয় ব্যাবস্থার ক্ষেত্রে বিশৃঙ্খলা-মাত্রার উপস্থিতি নির্দেশ করে। এই পরিমাপের ভিত্তিতে:
দ্বিতীয় সূত্রটি প্রত্যাবর্তী ও অপ্রত্যাবর্তী উভয় প্রক্রিয়ার ক্ষেত্রে প্রযোজ্য। দ্বিতীয় সূত্র অনুযায়ী, প্রত্যাবর্তী তাপ বিনিময়ে, স্থানান্তরিত তাপের একটি উপাদান, δQ, হলো তাপমাত্রা (T) ও সিস্টেমের অনুবন্ধী চলক বিশৃঙ্খলা-মাত্রার (S) বৃদ্ধি dS এর গুণফলের সমান:
তৃতীয় সূত্র
তাপগতিবিদ্যার তৃতীয় সূত্রটি হলো:
শূন্য তাপমাত্রায়, সিস্টেমকে সর্বনিম্ন তাপীয় শক্তিসম্পন্ন দশায় থাকতে হয় (গ্রাউন্ড স্টেট)। এই অবস্থায় বিশৃঙ্খলা-মাত্রার ধ্রুব মানটিকে উদ্বৃত্ত বিশৃঙ্খলা-মাত্রা ( রেসিডুয়াল এনট্রপি) বলা হয়। উল্লেখ্য যে, অ-স্ফটিক পদার্থের (কাঁচ) ব্যাতিক্রম ছাড়া অন্য সবার ক্ষেত্রে রেসিডুয়াল এনট্রপির মান সাধারণত শূন্যের কাছাকাছি হয়। তবে এটি কেবল শূন্যে পৌছাবে যখন সিস্টেমটি একটি অনন্য গ্রাউন্ড স্টেট থাকবে (সর্বনিম্ন তাপীয় শক্তিসম্পন্ন দশার একটিমাত্র মাইক্রোদশা রয়েছে)। মাইক্রোদশা এখানে একটি সিস্টেমের নির্দিষ্ট অবস্থায় থাকার সম্ভাব্যতা বর্ণনা করতে ব্যবহৃত হচ্ছে, যেহেতু প্রতিটি মাইক্রোদশা থাকার সমান সম্ভাবনা রয়েছে বলে ধরে নেওয়া হয়, তাই কম মাইক্রোদশাসম্পন্ন ম্যাক্রোস্কোপিক দশা থাকার সম্ভাবনাও কম হয়ে থাকে। সাধারণভাবে, বোল্টজম্যান নীতি অনুযায়ী, বিশৃঙ্খলা মাত্রা সম্ভাব্য মাইক্রোদশার সংখ্যার সাথে সম্পর্কিত:
থাম্ব|ক) পরম শূন্য তাপমাত্রায় কোনও সিস্টেমের জন্য একক সম্ভাব্য সজ্জায়ন অর্থাৎ শুধুমাত্র একটি মাইক্রোদশা সম্ভব। খ) পরম শূন্যের চেয়ে বেশি তাপমাত্রায় পারমাণবিক কম্পনের কারণে একাধিক মাইক্রোদশা সম্ভব (চিত্রে অতিরঞ্জিত)। যেখানে S হলো সিস্টেমের বিশৃঙ্খলা মাত্রা, kB বোলট্জম্যান ধ্রুবক এবং Ω হলো মাইক্রোদশার সংখ্যা। পরম শূন্য তাপমাত্রায় কেবলমাত্র একটি মাইক্রোদশা সম্ভব (Ω = ১ যেহেতু একটি খাঁটি পদার্থের জন্য সকল অণু অভিন্ন এবং ফলস্বরূপ কেবলমাত্র একটি সংমিশ্রণ সম্ভব বলে সকল বিন্যাস অভিন্ন হয়) এবং ln(১) = ০।
সবরমতি ম্যারাথন
সবরমতি ম্যারাথন একটি বার্ষিক ম্যারাথন দৌড় প্রতিযোগিতা। এটি ২০১০ সালে প্রতিষ্ঠিত হয়। এটি প্রতি বছর জানুয়ারী-ফেব্রুয়ারি মাসে অনুষ্ঠিত হয়।এই দৌড় প্রতিযোগিতায় বিশাল সংখ্যক স্থানীয় এবং পাশাপাশি কিছু বিদেশী অংশগ্রহণকারী অংশ নেয়।
ম্যারাথন
এটি আহমেদাবাদ ডিসটেন্স রানার্সের সহায়তায় আহমেদাবাদ মিউনিসিপাল কর্পোরেশন দ্বারা সংগঠিত হয়।
সবরমতি ম্যারাথন এর পাঁচটি শ্রেণী রয়েছে: পূর্ণাঙ্গ ম্যারাথন, অর্ধ ম্যারাথন, ৭ কিমি স্বপ্নের রান, ৫ কেজি চলাফেরায় এবং ৫ কেজি হুইলচেয়ার রান।
ইতিহাস
৬ জানুয়ারী ২০১৩ তারিখে অনুষ্ঠিত ৩ য় সংস্করণে, বিদেশী ক্রীড়াবিদ সহ ১৫,৬৮৯ রানার্স অংশগ্রহণ করেন। ৫২৮ পূর্ণ ম্যারাথন, ১৯৩৪ হাফ ম্যারাথনে এবং ১৩,১৫৭ জন ৭ কিমি স্বপ্নের ম্যারথনে অংশগ্রহণ করে। ৫৩ জন দৃশ্যত প্রতিবন্ধি ব্যক্তিদের জন্য ৫ কিলোমিটারে ম্যারনে অংশগ্রহণ করেন এবং ৫ কিলোমিটার হুইলচেয়ার চালানোর সময় ১ জন অংশগ্রহণ করেন। ২৭ শে জানুয়ারী ২০১৩ তারিখে সাইক্লথনও আয়োজন করা হয়েছিল।
ম্যারাথনের চতুর্থ সংস্করণটি ৫ জানুয়ারি এবং ১৯ জানুয়ারী ২০১৪ তারিখে সাইকলথন আয়োজন করা হয়েছিল। প্রায় ১৭,০০০ মানুষ ম্যারাথনে অংশগ্রহণ করেছিল।
১৫ ই ফেব্রুয়ারি ২০১৫ অনুষ্ঠিত এই অনুষ্ঠানের পঞ্চম সংস্করণে প্রায় ৭,০০০ মানুষ অংশ নেয়।
অতীতের বিজয়ী
তথ্য:
রঙ ক্ষেত্র
থাম্ব|রঙ ক্ষেত্র চিত্রকলার একটি উদাহরণ রঙ ক্ষেত্র একটি বিশেষ রীতির বিমূর্ত চিত্রকলা যা প্রথম দেখা যায় ১৯৪০ সাল থেকে ১৯৫০ সালের সময়কালের মধ্যে নিউ ইয়র্ক শহরে। এই ধরনের চিত্রকলা ইউরোপের আধুনিক শিল্পকলা দ্বারা প্রভাবিত ছিল এবং যেহেতু এই ধারার পরিচর্যাকারী স্মরণীয় অনেক শিল্পীরা বিমূর্ত ধারার চিত্রকলার শীর্ষস্থানীয় শিল্পী ছিলেন, তাই এই ধারার চিত্রের সাথে বিমূর্ত প্রকাশবাদ চিত্রকলার অনেক মিল খুঁজে পাওয়া যায়। মূলত রঙ ক্ষেত্র চিত্রকলার এমন একটি মাধ্যম যেখানে বড় সমতল পৃষ্ঠের উপর এক একটি রঙ পরস্পর মিলে গেলেও তাদের নিজেদের স্বতন্ত্রতা বজায় রাখে এবং সম্পূর্ণ ক্যানভাস জুড়ে একটি নিশ্ছিদ্র সমতল চিত্রের জন্ম দেয়। এই ধরনের চিত্র অঙ্কনে অংগভংগি এবং তুলির আঁচড় এর চাইতে আকৃতি এবং কৌশলের দিকে বেশি প্রাধান্য দেয়া হয়। এই ধরনের চিত্রে রঙ কোনো উদ্দেশ্য বা বিষয়কে তুলে ধরতে নয় বরং রঙ নিজেই চিত্রের মূল বিষয় হয়ে উঠে।
ষাটের দশকের শেষার্ধে এবং সত্তর দশকের দিকে ব্রিটেন, কানাডা, ওয়াশিংটন ডি. সি. আমেরিকার পশ্চিম উপকূলে রঙ ক্ষেত্র চিত্রশিল্পীদের আবির্ভাব ঘটে। তারা রঙ ক্ষেত্র চিত্রকলায় স্ট্রাইপ, টার্গেট বা ক্ষুদ্র গোলাকার বৃত্ত, সরল জ্যামিতিক আকৃতি এবং ল্যান্ডস্কেপ ও প্রকৃতিকে ফুটিয়ে তোলে।
ঐতিহাসিক প্রেক্ষাপট
দ্বিতীয় বিশ্বযুদ্ধের পর আমেরিকায় অ্যাবস্ট্রাক্ট এক্সপ্রেশনিজম বা বিমূর্ত প্রকাশবাদ ধারা গড়ে ওঠার পর চিত্রকলার আকর্ষণের মূল কেন্দ্রবিন্দু ধিরে ধিরে প্যারিস থেকে নিউ ইয়র্ক এ চলে আসে। পঞ্চাশের দশকের শেষে এবং ষাটের দশকের শুরুতে ক্লিমেন্ট গ্রিনবার্গ চিত্র সমালোচকদের মধ্যে প্রথম ছিলেন যিনি বিমূর্ত প্রকাশবাদী চিত্রকলায় যে সকল দ্বন্দ্ব ছিল তা দূর করার পরামর্শ দেন। তবে এই বিষয়ে বিমূর্ত চিত্রকলার আরেক দিকপাল হ্যারোল্ড রোসেনবার্গ ভিন্ন মতামত প্রকাশ করে "আমেরিকান অ্যাকশন পেইন্টারস" শীর্ষক একটি প্রবন্ধ লিখেন যা ১৯৫২ সালের ডিসেম্বরে আর্টনিউজে প্রকাশিত হয়। লেখাটিতে তিনি অ্যাকশন পেইন্টিং এর বিভিন্ন গুণাগুন তুলে ধরেন।
আলিশের আজিজভ
আলিশের আজিজভ (জন্ম:১৪ ফেব্রুয়ারি ২০১৯) হলেন একজন উজবেকিস্তানি ফুটবলার যিনি বাংলাদেশ ফুটবল প্রিমিয়ার লীগ দল শেখ রাসেল ক্রীড়া চক্রে উইঙ্গার হিসেবে খেলেন।
গাজিয়াবাদ
গাজিয়াবাদ হচ্ছে ভারতের উত্তর প্রদেশে অবস্থিত একটি শহর। নয়া দিল্লির পাশে অবস্থিত এবং উত্তর প্রদেশের প্রধান রুট হবার কারণে মাঝেমাঝে এটিকে উত্তর প্রদেশের প্রবেশদ্বার বলা হয়।
বোমিস
বোমিস একটি ডট-কম কোম্পানি যেটা নুপিডিয়া এবং উইকিপিডিয়া সৃষ্টিতে সাহায্য করার জন্য সর্বাধিক পরিচিতি প্রাপ্ত। নুপিডিয়া এবং উইকিপিডিয়া হল বিনামূল্যের অনলাইন বিশ্বকোষ প্রকল্প। কোম্পানিটি জিমি ওয়েলস, টিম শেল এবং মাইকেল ডেভিস দ্বারা ১৯৯৬ সালে প্রতিষ্ঠিত হয়েছিল। ডেভিস ওয়েলসের সাথে পরিচিত হন যখন ১৯৯৬ সালে শিকাগো অপশন এসোসিয়েশন নামক একটি আর্থিক প্রতিষ্ঠান তাকে নিয়োগ দেয়, এবং ওয়েলস শেলের সাথে বন্ধু হয়ে উঠেন দর্শন বিষয়ক আলোচনা ইন্টারনেট থেকে মেইল আদান-প্রদানের মাধ্যমে। বোমিসের প্রাথমিক ব্যবসা ছিলো বোমিস.কমের অনুসন্ধান পোর্টালের বিজ্ঞাপনী বিক্রয় থেকে।
কোম্পানিটি প্রারম্ভিকভাবে শিকাগো শহর নিয়ে একটি তথ্যকোষ তৈরিসহ বেশ কয়েকটি তথ্যকোষ সম্পাদনা করার চেষ্টা চালিয়েছিলো। পরবর্তীতে সাইটটি খেলাধুলা নিয়ে কার্যকলাপ, মোটরগাড়ি এবং নারীদের নিয়ে তথ্য সমাবেশ করে পুরুষ পাঠকদের দিকে মনোযোগী হয়ে উঠার চেষ্টা করে। এক্স রেটযুক্ত মিডিয়াতে মনোযোগ দেওয়ার পর বোমিস সফল হয়ে ওঠে। "বোমিস বেবিস" কামনাযুক্ত ছবির প্রতি অনুরক্ত ছিলো। "বোমিস বেবি রিপোর্ট" ছিলো প্রাপ্তবয়ষ্কদের ছবির সমারোহ। "বোমিস প্রিমিয়াম" আরো সুস্পষ্টভাবে তথ্যছবিগুলো সরবরাহ করত যটা অতিরিক্ত খরচ সাপেক্ষে পাওয়া যেতো। "বেবি ইঞ্জিন" ব্যবহারকারীদের ওয়েব অনুসন্ধান ইঞ্জিনের মাধ্যমে যৌন বিষয়বস্তু খুজে পেতে সাহায্য করত। বোমিসের বিজ্ঞাপন পরিচালক উল্লেখ করেছেন যে এই সাইটের ৯৯ ভাগ প্রশ্ন ছিলো নারীদের নগ্নতা বিষয়ক।
বোমিস একটি বিনামূল্যের অনলাইন বিশ্বকোষ (বিশেষজ্ঞদের দ্বারা জমা দেওয়া সামগ্রী সহ) নুপিডিয়া তৈরি করেছে তবে এটি ছিলো ক্লান্তিকর এবং ধীর পর্যালোচনা প্রক্রিয়া । উইকিপিডিয়া প্রাথমিকভাবে নুপিয়াডির জন্য তথ্য সরবরাহের জন্য বোমিস দ্বারা চালু করা হয়েছিল এবং ২০০২ সালের শেষ নাগাদ এটি একটি লাভজনক উদ্যোগ ( বোমিস অধীনস্থ ) ছিল। উইকিপিডিয়ার জনপ্রিয়তা বাড়ার সাথে সাথে এর খরচ বেড়ে যাওয়ায় বোমিসের আয় ডট.কমের সংঘর্ষের ফলে বন্ধ হয়ে যায়। যেহেতু উইকিপিডিয়া বোমিসের উপর আর্থিকভাবে চাপ দিচ্ছিলো, তাই ওয়েলস এবং দর্শনের স্নাতক শিক্ষার্থী, ল্যারি স্যাঞ্জার এই প্রকল্পটিকে দাতব্যসংস্থা হিসাবে অর্থ ব্যয়ের সিদ্ধান্ত নেয়। স্যাঞ্জার ২০০২ সালে বমিস থেকে বিদায় নেন। নুপিডিয়াকে উইকিপিডিয়ার সাথে একীভূত করা হয়েছিল এবং নুপিডিয়া ২০০৩ সালে বন্ধ হয়ে যায়।
অলাভজনক উইকিমিডিয়া ফাউন্ডেশন শুরু হয়েছিলো ২০০৩ সালে বোমিসের তিন প্রতিষ্ঠাতা (ওয়েলস, ডেভিস এবং শেল) নিয়ে গঠিত বোর্ড অব ট্রাস্টিজের মাধ্যমে এবং প্রথম  সদর দফতর ছিল সেন্ট পিটার্সবার্গ, ফ্লোরিডায়, বোমিসের ঠিকানায়। এই বিশ্বকোষকে অলাভজনক মর্যাদায় নিয়ে আসার আগে ওয়েলস উইকিপিডিয়াকে বোমিসের কাছ থেকে পাওয়া প্রায় ১ লাখ ডলার তহবিল যোগান দেয়। ওয়েলস ২০০৪ সালে বমিসের প্রধান নির্বাহী পদ থেকে পদত্যাগ করেন। শেল ২০০৫ সালে উইকিমিডিয়া ফাউন্ডেশন ট্রাস্টি বোর্ডে থাকাকালীন সময় কোম্পানিটির প্রধান নির্বাহী হিসাবে দায়িত্ব পালন করেন। ২০০৫ সালে ওয়েলস বমিসের সফটকোর পর্নোগ্রাফি প্রমাণ করার করার মত বৈশিষ্ট্যগুলি সরিয়ে দেওয়ার জন্য উইকিপিডিয়া সম্পাদনা করেছিলেন, যা মিডিয়া মনোযোগ আকর্ষণ করেছিলো। পরে ওয়েলস তার কর্মের জন্য দুঃখ প্রকাশ করেছিলেন। দ্য আটলান্টিক  বমিসকে "ইন্টারনেটের প্লেবয়" ডাকনাম দিয়েছিল এবং এই ডাক নামটি অন্যান্য গণমাধ্যমে প্রকাশিত হয়েছিল। পণ্ডিতেরা বোমিসকে সফটকোর পর্নোগ্রাফির সরবরাহকারী হিসাবেই বর্ণনা করেছিলেন।
পটভূমি
অর্থনীতি নিয়ে কাজ করার উদ্দেশ্যে ইন্ডিয়ানা বিশ্ববিদ্যালয়ে পিএইডডি প্রার্থী থাকা অবস্থায় জিমি ওয়েলস ডক্টরাল গবেষণামূলক পড়াশুনা শেষ করে দেন। ১৯৯৪ সালে শিকাগো অপশনস অ্যাসোসিয়েটসের প্রধান নির্বাহী মাইকেল ডেভিস জিমি ওয়েলসকে একজন ব্যবসায়ী হিসেবে তার কোম্পানিতে নিয়োগ দেন। ওয়েলস বৈদেশিক মুদ্রা এবং সুদের হারের গতিপথের ভবিষ্যত নির্ধারণে পারদর্শী ছিল। শিকাগোতে ওয়েলস সাফল্য অর্জন করে স্বাধীনভাবে ধনী হয়েছিলেন এবং ১৯৯৪ থেকে ২০০০ সাল পর্যন্ত শিকাগো অপশনস এসোসিয়েটসের গবেষণা পরিচালক ছিলেন। তিনি তার দর্শনের বিষয়ে আলোচনা করা ইমেল তালিকা থেকে টিম শেলের সাথে পরিচিত হন।
ওয়েলস অনলাইন ভিত্তিক উদ্যোক্তা হওয়ার উদ্যোগগুলিতে অংশ নিতে চেয়েছিলেন যা ১৯৯০ এর দশকের মাঝামাঝি সময়ে ক্রমবর্ধমানভাবে জনপ্রিয় এবং সফল হচ্ছিলো। তার অভিজ্ঞতা (তারুণ্যের গেমিং অভিজ্ঞতা থেকে) তাকে নেটওয়ার্কিংয়ের গুরুত্বে মুগ্ধ করেছিল। ওয়েলস কম্পিউটার বিজ্ঞানের প্রতি আগ্রহী ছিলেন, ইন্টারনেটে উৎস কোড নিয়ে পরীক্ষা করতেন এবং কম্পিউটার প্রোগ্রামিং য়ে তার দক্ষতা বৃদ্ধি করেছিলেন। শিকাগো অপশনস এসোসিয়েটসের হয়ে কাজ করার পরে অবসর সময়ে ওয়েলস তার নিজস্ব ওয়েব ব্রাউজার তৈরি করেছিলেন। চাকুরীতে থাকাকালীন সময়ে ১৯৯৫ সালে তিনি নেটস্কেপ যোগাযোগের "প্রকাশ্য প্রাথমিক প্রস্তাব" সফলভাবে উল্লেখ করেন।
প্রতিষ্ঠা
ওয়েলস ১৯৯৬ সালে বোমিসকে, তার ব্যবসায়ীক সহযোগী টিম শেল এবং তার তৎকালীন পরিচালক মাইকেল ডেভিসকে সাথে নিয়ে যৌথ মালিকানাধীন একটি লাভজনক কর্পোরেশন হিসেবে প্রতিষ্ঠা করেন। ওয়েলস ছিলেন এর প্রধান পরিচালক। ১৯৯৮ সালে তিনি শিকাগো শহর থেকে থেকে সান ডিয়েগো তে বমিসের হয়ে কাজ করার জন্য চলে আসেন এবং তারপরে সেন্ট পিটার্সবার্গ, ফ্লোরিডা য় চলে যান (যেখানে সংস্থাটি পরে স্থানান্তরিত হয়েছিল)।
বমিসের মূল কর্মচারী ছিলেন পাঁচ জন। এর ২০০০ কর্মীর মধ্যে প্রোগ্রামার টোয়ান ভো এবং সিস্টেম অ্যাডমিনিস্ট্রেটর জেসন রিচি অন্তর্ভুক্ত ছিলো। ওয়েলস তার দ্বিতীয় বিয়েতে তার উচ্চ মাধ্যমিক বিদ্যালয়ের বন্ধু এবং সেরা মানুষ টেরি ফোয়েটকে বিজ্ঞাপন পরিচালক হিসাবে নিযুক্ত করেন। ২০০০ সালের জুনে, বোমিস আস্ক জিভিসের পাঁচটি নেটওয়ার্ক অংশীদারীদের মধ্যে ছিলো। বমিসে আসা বেশিরভাগ রাজস্ব বিজ্ঞাপনের মাধ্যমে আয় হচ্ছিলো। বমিসের সর্বাধিক সাফল্য সময়টি ছিল এনবিসি ওয়েব পোর্টাল এনবিসিআইয়ের সদস্য হিসাবে উদ্যোগের সময়; এই সাফল্য সময়টি ডট.কমের বাবলের শেষ সময়ে ধসে পড়ে।
যদিও বমিস একটি সংক্ষিপ্ত নাম নয়, নামটি "স্যুট পরা তিক্ত বৃদ্ধ লোক" (Bomis - Bitter Old Men in Suits) থেকে শুরু হয়েছে (ওয়েলস এবং শেল শিকাগোতে নিজেদেরকে যেমনভাবে ডাকার জন্য ব্যবহার করেছিলেন)। সাইটটি একটি ওয়েব পোর্টাল হিসাবে শুরু হয়েছিল, অনেকগুলি ধারণা ভাবনার চেষ্টা করে ( শিকাগো শহর সম্পর্কিত তথ্যের জন্য অ্যাক্সেস পয়েন্ট হিসাবে কাজ করা ) এটি পরে ক্রীড়া কার্যক্রম, অটোমোবাইল এবং মহিলাদের সম্পর্কিত তথ্য সহ পুরুষ বিষয়ক সামগ্রীতে নজর দিয়েছিলো।
ইন্ডিয়া'স মোস্ট ওয়ান্টেড
ইন্ডিয়া'স মোস্ট ওয়ান্টেড ভারতীয় চলচ্চিত্র, যাতে অভিনয় করেছেন অর্জুন কাপুর, সুদেব নায়ার, রাজেশ শর্মা, প্রশান্ত আলেকজান্ডার, শান্তিলাল মুখার্জিসহ আরো অনেকে। সিনেমাটি যৌথভাবে প্রযোজনা করেছে ফক্স স্টার স্টুডিওজ ও রাপচিক ফিল্মস। চলচ্চিত্রটির গল্প ইয়াসিন ভাটকাল নামের এক সন্ত্রাসীর গ্রেফতার অভিযানকে ঘিরে, ২০১৩ সালের আগস্ট মাসে সম্পন্ন সে অভিযানে কোন বুলেট খরচ ব্যতিরেকে 'ভারতের ওসামা বিন লাদেন' বলে পরিচিত ইয়াসিন ভাটকাল আইনশৃঙ্খলা রক্ষাকারী বাহিনীর হাতে ধরা পড়েছিল।
বোমিস
ওয়েবসাইটে রাখা বিষয়বস্তু
ওপেন ডিরেক্টরি প্রকল্পের শুরু থেকে কাজ করার সময় বমিস ল্যাড কালচার সম্পর্কিত বিষয়গুলিতে কয়েক শতাধিক ওয়েবরিং তৈরি এবং রক্ষণাবেক্ষণ করেছিলো। ১৯৯৯ সালে সংস্থাটি বমিস ব্রাউজার অবমুক্ত করে, যা ব্যবহারকারীদের অনলাইন পপ-আপ বিজ্ঞাপনগুলি ব্লক করতে বা বাঁধা দিতে সহায়তা করত। স্টার ওয়ার্সে এর ওয়েবরিং স্টার ওয়ার্স: ১ম পর্ব - দ্য ফ্যান্টম মেনেস এর সম্পর্কিত তথ্যের জন্য একটি দরকারী রিসোর্স হিসাবে বিবেচিত হয়েছিল। অন্যান্য ওয়েবারিংগুলি ক্যাসাব্ল্যাঙ্কা, হান্টার এস. থম্পসন, ফারাহ ফাওসেট, স্পাইস গার্লস এর গেরি হ্যালিওয়েল এবং স্নেক আইজ সম্পর্কিত বিভাগগুলিতে ব্যবহারকারীদেরকে তথ্য পেতে সহায়তা করত। "বোমিস: দ্য ব্যাফি দ্য ভ্যাম্পায়ার স্লেয়ার রিং" উৎসর্গীকৃত বাফি দ্য ভ্যাম্পায়ার স্লেয়ার  অনুষ্ঠানের সাথে সম্পর্কিত ৫০ টিরও বেশি সাইটের আয়োজন করেছে। শীলা জেফরিস তার বিউটি অ্যান্ড মিসোগিনিতে উল্লেখ করেছেন যে ২০০৪ সালে বমিস "দ্য লিপস্টিক ফেটিস রিং" চালু রেখেছিল, যা ব্যবহারকারীদের মেকআপে বিশেষ আকর্ষণ করার জন্য সহায়তা করত।
এক্স-রেটেড এবং যৌনধর্মী মিডিয়ায় মনোনিবেশ করার পরে বমিস সফল হয়ে উঠে। বিজ্ঞাপনী উপার্জন সংস্থাটিকে অন্যান্য ওয়েবসাইটগুলিতে তহবিল সরবরাহ করতে সহায়তা করেছিল এবং সাইটটিতে পেশাদার মডেল হয়ে উঠার জন্য পরামর্শমূলক ছবি প্রকাশ করত। বমিস ছাড়াও সংস্থাটি নেককিড.কম এবং নেককিড.ইনফো পরিচালনা করত যেখানে মহিলাদের নগ্ন ছবি দেখাত। বমিসের উপার্জনের প্রায় দশ শতাংশ ছিলো অশ্লীল চলচ্চিত্র এবং ব্লগ থেকে প্রাপ্ত।
ইন্ডিয়া'স মোস্ট ওয়ান্টেড
মুক্তি
চলচ্চিত্রটি মুক্তি পায় ২০১৮ সালের ২৪ মে তে।
বোমিস
ওয়েবসাইটে রাখা বিষয়বস্তু
ওয়েবসাইটে "বমিস বেইবস" নামক উৎসর্গীকৃত একটি যৌনধর্মী ছবিবিভাগ অন্তর্ভুক্ত করা হয়েছিলো এবং একটি ফিচার সংযুক্ত করা হয়েছিলো যাতে পুরুষ ব্যবহারকারীদের কাছে আবেদনময়ী অন্যান্য সাইটগুলির লিংক এখানে জমা দিতে পারেন। পিয়ার-টু-পিয়ার সেবার মাধ্যমে অন্যান্য সেলিব্রেটি মহিলাদের ওয়েবসাইট যেমন আন্না কোরনিকোভা এবং পামেলা অ্যান্ডারসন দের খুঁজে পেতে ব্যবহারকারীদের সহায়তা করত। বোমিস বেবি বিভাগে বোমিস বেবি রিপোর্ট ছিল, যা ২০০০ সালে পর্ন তারকাদের ছবি ব্লগ আকারে প্রকাশ করতে শুরু করেছিলো।   বমিস বেবি রিপোর্টে মৌলিক ধাঁচের যৌনউত্তেজক সামগ্র তৈরি করত, পাশাপাশি পর্নোগ্রাফি চলচ্চিত্র অভিনেতা এবং সেলিব্রিটিদের প্রতিবেদন ছিলো যাঁরা নগ্ন হয়ে ছবি তুলেছিল। সংক্ষেপে এটাকে দ্য বেবি রিপোর্ট নামে উল্লেখ করা হত।
সাবস্ক্রিপশন বিভাগে বোমিস প্রিমিয়াম প্রাপ্তবয়স্কদের জন্য বিশেষ সামগ্রী এবং যৌনউত্তেজক উপাদান সরবরাহ করত। তিন দিনের ট্রায়াল ফি ছিল ২.৯৯ মার্কিন ডলার। বমিস বেবি গ্রাহকদের কাছে মহিলাদের নগ্ন ছবি সরবরাহ করার পাশাপাশি বমিস প্রিমিয়াম সমকামী যৌন আচরণ এবং মহিলাদের শারীরিক গঠন বৈশিষ্ট্য তুলে ধরত। বমিস বেবি ইঞ্জিন তৈরি করেছিল, যা ব্যবহারকারীদের ওয়েব অনুসন্ধান ইঞ্জিনে র মাধ্যমে অনলাইনে যৌন সামগ্রী খুঁজে পেতে সহায়তা করত। বমিস বিজ্ঞাপনের পরিচালক টেরি ফুটের মতে, সাইটে ৯৯ ভাগ অনুসন্ধান ছিলো মহিলাদের নগ্নতা বিষয় সম্পর্কিত।
নুপিডিয়া এবং উইকিপিডিয়া
বমিস অনলাইনে বিনামূল্যে তথ্য সরবরাহকারী বিশ্বকোষ প্রকল্প নুপিডিয়া এবং উইকিপিডিয়া তৈরিতে সহায়তা করার জন্য সবচেয়ে বেশি পরিচিত। টিম শেল এবং মাইকেল ডেভিস ২০০০ নুপিডিয়া উদ্যোগের সময় থেকেই ওয়েলসের সাথে অংশীদারত্ব রেখে এসেছে। ল্যারি স্যাঙ্গার জিমি ওয়েলসের সাথে দর্শন এবং বস্তুনিষ্ঠতা সম্পর্কে একটি ইমেইল যোগাযোগ দলের মাধ্যমে সাক্ষাত পেয়েছিলেন এবং ১৯৯৯ সালের মে তে বমিসে যোগ দিয়েছিলেন। স্যাঙ্গার ছিলেন স্নাতক শিক্ষার্থী যিনি দর্শনে পিএইচডি ডিগ্রির অর্জনের জন্য কাজ করছিলেন, তার গবেষণা বিষয়বস্তু ছিলো জ্ঞানতত্ত্ব। তিনি ওহাইও স্টেট বিশ্ববিদ্যালয় থেকে ডিগ্রি অর্জন করেছিলেন। পরে সান ডিয়েগো তে চলে আসেন বোমিসের বিশ্বকোষ উদ্যোগ কে সাহায্য করার জন্য। যখন স্যাঙ্গার বোমিসে যোগদান করেন তখন এই সংস্থায় প্রোগ্রামারদের সহায়তায় মোট দু'জন কর্মচারী ছিল।
প্রকাশ সিং বাদল
জীবনের প্রথমার্ধ
প্রকাশ সিং বাদল ৮ ডিসেম্বর ১৯২৭ সালে মালুতের কাছে আবুল খুরানায় জন্মগ্রহণ করেন। তিনি জাট শিখ পরিবারের সদস্য ছিলেন। তিনি লাহোরের ফরমান ক্রিশ্চিয়ান কলেজ থেকে স্নাতক হন।
বোমিস
নুপিডিয়া এবং উইকিপিডিয়া
স্যাঙ্গার এবং ওয়েলস বমিসের রিসোর্স নিয়ে নুপিডিয়া শুরু করেছিলেন, ২০০০ সালের শুরুতে, সংস্থাটি তার লাভ থেকে নুপিডিয়াকে প্রাথমিক অর্থায়নের জন্য সম্মত হয়েছিল। নুপিডিয়া মার্চ মাসে লাইভে এসেছিলো, যখন ওয়েলস বোমিসের প্রধান নির্বাহী কর্মকর্তা ছিলেন। স্যাঙ্গার ছিলেন তখন নুপিডিয়ায় প্রধান সম্পাদক। নুপিডিয়ার পাঠক লক্ষ্য ছিল উচ্চ মাধ্যমিক বিদ্যালয়ের স্নাতক পড়ুয়া নিয়ে এবং বমিস তখন তার লক্ষ্য স্থির করেছিলো।
প্রকাশ সিং বাদল
রাজনৈতিক কর্মজীবন
বাদল তার রাজনৈতিক জীবন শুরু করেন ১৯৪৭ সালে। পাঞ্জাবের রাজনীতিতে আসার আগে তিনি বাদল গ্রামের সরপঞ্চ এবং পরে লাম্বির ব্লক সমিতির চেয়ারম্যান ছিলেন। তিনি শিরোমণি অকালী দল রাজনৈতিক দল থেকে ১৯৫৭ সালে পাঞ্জাব বিধানসভায় প্রথমবারের মতো নির্বাচিত হন। তিনি ১৯৬৯ সালে পুনঃনির্বাচিত হন এবং সম্প্রদায় উন্নয়ন, পঞ্চায়েতি রাজ, পশুপালন, দুগ্ধ ও মৎস্য মন্ত্রী হিসাবে দায়িত্ব পালন করেন। তিনি ১৯৭২, ১৯৮০ এবং ২০০২ সালে বিরোধী দলনেতা ছিলেন। তিনি ১৯৫৭ সালে এবং ১৯৬৯ সাল থেকে প্রতিটি নির্বাচনে মোট ১০ বার বিধানসভায় নির্বাচিত হয়েছিলেন। শুধুমাত্র ১৯৯২ সালের ফেব্রুয়ারির নির্বাচনে তিনি অকালীদের দ্বারা রাজ্য নির্বাচন বয়কটের নেতৃত্ব দিয়েছিলেন। ১৯৯৭ সালের নির্বাচনে তিনি লাম্বি বিধানসভা কেন্দ্র থেকে জয়লাভ করেন এবং চারবার পরপর বিজয়ী হন। তিনি ১৯৭৭ সালে প্রধানমন্ত্রী মোরারজি দেশাইয়ের সরকারে কৃষি ও সেচ মন্ত্রী হিসাবে দায়িত্ব পালন করেছিলেন।
পাঞ্জাবের মুখ্যমন্ত্রী
বাদল চার মেয়াদে পাঞ্জাবের মুখ্যমন্ত্রী হিসাবে দায়িত্ব পালন করেন। প্রথমবার ১৯৭০ সালে যখন তিনি ভারতীয় রাজ্যের সর্বকনিষ্ঠ মুখ্যমন্ত্রী হন। তিনি মার্চ ২০১৭ সালে তার শেষ মেয়াদ শেষ করেন।
বোমিস
নুপিডিয়া এবং উইকিপিডিয়া
বমিস নুপিডিয়ার নিবন্ধগুলি পরীক্ষা করার জন্য বিশেষজ্ঞ অনুসন্ধান শুরু করেছিলো কিন্ত পরে এটি ক্লান্তিকর প্রমাণিত হয়েছিল। আগস্ট ২০০০ সালে নুপিডিয়ায় ৬০ জনেরও বেশি শিক্ষাবিদ সাইটে পিয়ার-রিভিউ প্রক্রিয়ায় অবদান রেখেছিল, যাদের বেশিরভাগ ছিলো দর্শনে বা চিকিৎসায় ডক্টরেট ডিগ্রী। অবদান রাখতে ইচ্ছুক পণ্ডিতদের যাচাইয়ের জন্য নুপিডিয়ায় তাদের পরিচয়পত্র ফ্যাক্সের মাধ্যমে জমা দিতে হয়েছিল। সেই সময়, বমিস নুপিডিয়ার জন্য বিজ্ঞাপনী আয় অর্জনের চেষ্টা করেছিল এবং সংস্থাটি আশাবাদী ছিলো যে, হয়ত নুপিডিয়া ডট.কমে বিজ্ঞাপনী স্থান দিয়ে প্রকল্পটিকে অর্থায়নে সহযোগিতা করতে পারে।
প্রকাশ সিং বাদল
প্রথম মেয়াদ
বাদল প্রথম ১৯৭০ সালের মার্চ মাসে পাঞ্জাবের মুখ্যমন্ত্রী হন এবং আকালি দল - সন্ত ফতেহ সিং এবং জনসংঘের জোট সরকারের নেতৃত্ব দেন। ১৯৭০ সালের জুন মাসে জনসংঘ দল পাঞ্জাবে হিন্দির স্থান সম্পর্কে তাদের পার্থক্যের জন্য বাদল সরকারের ওপর থেকে তাদের সমর্থন প্রত্যাহার করে। পরে জুলাইয়ের শুরুতে সাতজন অকালী দল (সন্ত) দলত্যাগ করে প্রাক্তন মুখ্যমন্ত্রী গুরনাম সিং- এর নেতৃত্বাধীন প্রতিদ্বন্দ্বী অকালী দলে যোগ দেন। বাদলের সরকারের সংখ্যাগরিষ্ঠতা প্রমাণের জন্য ২৪ জুলাই বিধানসভার প্রাথমিক অধিবেশন আহ্বান করা হয়েছিল। যাইহোক বিধায়কদের এক-পঞ্চমাংশের প্রয়োজনীয় সমর্থনের অভাবে অনাস্থা প্রস্তাব গ্রহণ করা হয়নি। কংগ্রেস নিরপেক্ষ থাকার সিদ্ধান্ত নিয়েছিল এবং অনাস্থা প্রস্তাবকে সমর্থন করেনি।
বোমিস
নুপিডিয়া এবং উইকিপিডিয়া
নুপিডিয়া তার পিয়ার-রিভিউ সিস্টেম দ্বারা সংযুক্ত ছিল, সাত পদক্ষেপ প্রক্রিয়ায় এর পর্যালোচনা এবং আনুলিপি সম্পাদনার কাজ চলছিলো যার ফলে উইকিপিডিয়া দ্রুত হারে বড় হয়ে উঠছিলো। ২০০০ সালের নভেম্বরে নুপিডিয়ায় ১১৫ টি সম্ভাব্য নিবন্ধ পর্যালোচনা প্রক্রিয়াটির অপেক্ষায় ছিলো। ২০০১ এর সেপ্টেম্বরের মধ্যে, বোমিস থেকে মোট ২৫০,০০০ মার্কিন ডলার বিনিয়োগের পরে, নুপিডিয়া ২০০০ থেকে ২০০৩ সাল পর্যন্ত ১২ টি নিবন্ধ তৈরি করেছিল এবং নুপিডিয়ার অবদানকারীরা মোট ২৪ টি চূড়ান্ত নিবন্ধ তৈরি করেছিলেন। ২০০১ এর শেষ অবধি উইকিপিডিয়ায় ১৮ টি ভাষায় প্রায় ২০,০০০ নিবন্ধ এবং সংস্করণ ছিল।
প্রকাশ সিং বাদল
দ্বিতীয় মেয়াদ (১৯৭৭-১৯৮০)
জনতা পার্টির সমর্থন ও জোটে বাদল ২০ জুন ১৯৭৭ থেকে ১৭ ফেব্রুয়ারি ১৯৮০ পর্যন্ত দ্বিতীয় মেয়াদের জন্য মুখ্যমন্ত্রী হন।
বোমিস
নুপিডিয়া এবং উইকিপিডিয়া
বমিস প্রথমে উইকিপিডিয়াকে লাভজনক করে তোলার পরিকল্পনা করেছিলো। প্রাথমিকভাবে সংগঠিত করার জন্য কর্মী এবং হার্ডওয়্যার সরবরাহ করেছিলো। উইকিপিডিয়া বমিসের এই প্রাথমদিকের সাহায্য ছাড়া বেঁচে থাকতে পারত না। বমিস প্রকল্পটির জন্য ওয়েব সার্ভার এবং ব্যান্ডউইথ প্রদান করেছিলো, যেমন ডোমেন নামের মতো মূল বিষয়গুলোর মালিক বোমিস। ওয়েলস ফ্লোরিডার টাম্পায় উইকিপিডিয়া সার্ভারগুলি বাঁচিয়ে রাখার জন্য বমিসের কাছ থেকে অর্থ ব্যবহার করেছিলো।
উইকিপিডিয়ার জনপ্রিয়তা বেড়ে যাওয়ার সাথে সাথে ডট.কম সংঘর্ষের ফলে বমিসের আয় করে যায়। ২০০০ সালের শেষদিকে বমিসের প্রায় ১১ জন কর্মচারী ছিলো, তবে ২০০২ এর প্রথমদিকে ছাঁটাইয়ের ফলে কর্মীদের মূল সংখ্যা পাঁচে এসে দাড়িয়েছিলো। স্যাঙ্গারকে ফেব্রুয়ারির ২০০২-এ বিদায় দেওয়া হয়েছিল। ১৫ জানুয়ারী, ২০০১ থেকে মার্চ, ২০০২ পর্যন্ত তিনি উইকিপিডিয়ার একমাত্র বেতনভুক্ত সম্পাদক ছিলেন। স্যাঙ্গার তার দ্বৈত ভূমিকা যেমন উইকিপিডিয়ায় প্রধান সংগঠক এবং নুপিডিয়ায় প্রধান সম্পাদক পদগুলিতে স্বেচ্ছাসেবীর ভিত্তিতে কাজ করতে অক্ষমতা জানিয়ে দেন, যার ফলে ২০০২ সালের ১ লা মার্চ তিনি পদত্যাগ করেন। তিনি কমিউনিটি আলোচনায় অবদান রেখে চলার পাশাপাশি উইকিপিডিয়ায় ভবিষ্যতের সাফল্য সম্পর্কে আশাবাদী ছিলেন।
প্রকাশ সিং বাদল
তৃতীয় মেয়াদ (১৯৯৭-২০০২)
বাদল ১২ ফেব্রুয়ারি ১৯৯৭ থেকে ২৬ ফেব্রুয়ারি ২০০২ পর্যন্ত তৃতীয় মেয়াদের জন্য মুখ্যমন্ত্রী হন।
বোমিস
নুপিডিয়া এবং উইকিপিডিয়া
স্যাঙ্গার প্রস্থান করার পরে উইকিপিডিয়া ওয়েলস এবং একটি বর্ধমান অনলাইন সম্প্রদায় দ্বারা পরিচালিত হয়েছিল, তিনি যদিও একটি সম্ভাবনাময় বিজ্ঞাপনের ধারণা করেছিলেন কিন্ত উইকিপিডিয়ার সম্প্রদায়রা এর ব্যবসায়িক বিকাশের বিরোধিতা করেছিলো যার ফলে ২০০২ এর শেষ পর্যন্ত ইন্টারনেটে বিপণন কঠিন ছিল। উইকিপিডিয়া ২০০২ সালের শেষ পর্যন্ত (বমিসের তত্ত্বাবধানে) একটি লাভজনক উদ্যোগ হয়ে ছিলো। ততক্ষণে এটি .কম ডোমেইন নাম থেকে .অর্গ ডোমেইনে চলে গেছে এবং ওয়েলস বলেছে যে সাইটটি বিজ্ঞাপন গ্রহণ করবে না। নুপিডিয়া থেকে প্রাপ্ত উপাদানগুলি উইকিপিডিয়ায় নিয়ে আসা হয়েছিল এবং নুপিডিয়াকে ২০০৩ সালে বন্ধ করে দেওয়া হয়েছিল।
প্রকাশ সিং বাদল
চতুর্থ মেয়াদ (২০০৭-২০১২)
২০০৭ সালের পাঞ্জাব রাজ্য নির্বাচনে শিরোমণি অকালী দল - ভারতীয় জনতা পার্টি জোট সরকার ১১৭টি আসনের মধ্যে ৬৭টিতে জয়লাভ করে এবং প্রকাশ সিং বাদল চতুর্থবারের মতো মুখ্যমন্ত্রী হিসেবে শপথ নেন। তিনি ১০টি দপ্তরের দায়িত্বে ছিলেন, যার মধ্যে স্বরাষ্ট্র, আবাসন ও নগর উন্নয়ন, আবগারি ও কর, বিদ্যুৎ, কর্মী, সাধারণ প্রশাসন, সতর্ক প্রহরা, কর্মসংস্থান, আইন ও আইন বিষয়ক এবং এনআরআই বিষয়ক মন্ত্রণালয় অন্তর্ভুক্ত ছিল। বাদল বিনামূল্যে অ্যাম্বুলেন্স পরিষেবা, তালওয়াণ্ডি সাবো থার্মাল প্ল্যান্ট ইত্যাদির মতো অনেকগুলি প্রকল্প চালু করেছিলেন। একটি নতুন পরিবহন নীতির মাধ্যমে তিনি শীতাতপ নিয়ন্ত্রিত বাসের উপর কর কমিয়েছিলেন যার ফলে কোম্পানিগুলির বিলাসবহুল বাস চালানো জন্য কম ব্যয়বহুল হয়েছিল। এটি তার ছেলে সুখবীর সিং বাদলের মালিকানাধীন একটি বাস কোম্পানির মুনাফাও বাড়িয়েছিল যা ১.৭ মিলিয়ন মার্কিন ডলারে উন্নীত হয়েছিল।
২০১২-২০১৭
২০১২ সালের নির্বাচনে শিরোমণি অকালী দল এবং ভারতীয় জনতা পার্টি সম্মিলিতভাবে ১১৭টির মধ্যে ৬৮টি আসন জিতেছিল, যদিও পাঞ্জাবে ক্ষমতাসীন-বিরোধীতার একটি ঐতিহ্য বিদ্যমান আছে। পাঞ্জাবের গভর্নর শিবরাজ পাটিলের শপথ নেওয়ার পর ১৪ মার্চ ২০১২ তারিখে বাদল আবার পাঞ্জাবের মুখ্যমন্ত্রী হন। তিনি সর্বকালের সবচেয়ে বয়স্ক মুখ্যমন্ত্রী এবং একমাত্র ব্যক্তি যিনি তার রাজ্যের সর্বকনিষ্ঠ এবং সবচেয়ে বয়স্ক মুখ্যমন্ত্রী ছিলেন। ২০১২-২০১৭ মেয়াদের সরকারে তিনি কর্মী, সাধারণ প্রশাসন, বিদ্যুৎ, সহযোগিতা, বিজ্ঞান প্রযুক্তি এবং পরিবেশ, সতর্কতা এবং কর্মসংস্থান সৃষ্টি দপ্তরের দায়িত্বে ছিলেন।
ভারতে এফডিআই
বাদল এফডিআই-এর বিরোধিতা করেছিলেন এবং রাজনৈতিক মিত্র বিজেপির পক্ষে ছিলেন।
বোমিস
উইকিমিডিয়া ফাউন্ডেশনের ট্রাস্টি বোর্ড
২০০৩ সালের জুনে উইকিপিডিয়াকে একটি সদ্য অলাভজনক প্রতিষ্ঠান "উইকিমিডিয়া ফাউন্ডেশনে" স্থানান্তরিত করা হয়েছিল যা উইকিপিডিয়া এবং এর সাথে সম্পর্কিত উইকি ভিত্তিক সাইটগুলির তদারকি করার জন্য একটি দাতব্য সংস্থা হিসাবে গঠিত হয়েছিল। ফাউন্ডেশনটি প্রতিষ্ঠিত হওয়ার পরে এর কর্মীরা জনসাধারণের কাছ থেকে আর্থিক সাহায্য চাইতে শুরু করেছিলো এবং বমিস উইকিপিডিয়াকে অলাভজন কে পরিণত করে দেয়। উইকিপিডিয়া সম্পর্কিত ওয়েবসাইটগুলি চালানোর জন্য ব্যবহৃত বমিসের মালিকানাধীন সমস্ত হার্ডওয়্যার উইকিমিডিয়া ফাউন্ডেশনকে দান করা হয়েছিলো এবং ওয়েলস উইকিপিডিয়া সম্পর্কিত কপিরাইটগুলি বোমিস থেকে উইকিমিডিয়া ফাউন্ডেশনে সরিয়ে এনেছিলো। এটির প্রথম সদর দফতর ছিলো ফ্লোরিডার সেন্ট পিটার্সবার্গে, যেখানে বমিস ছিল। ফাউন্ডেশনটি বমিস থেকে উইকিপিডিয়ার নির্ভরতা সরিয়ে নিয়েছিল এবং এর সম্প্রসারণের জন্য হার্ডওয়্যার কেনার অনুমতি দেয়।
প্রকাশ সিং বাদল
অকালী আন্দোলনে অংশগ্রহণ
ভারতীয় জরুরী অবস্থার সময় অভ্যন্তরীণ নিরাপত্তা আইন রক্ষণাবেক্ষণের অধীনে নাগরিক স্বাধীনতা আন্দোলনের জন্য বাদলকে প্রথমে কার্নাল জেলে আটক করা হয়েছিল। তিনি ১৯৯৬ থেকে ২০০৮ সাল পর্যন্ত অকালী দলের সভাপতি ছিলেন।
বোমিস
উইকিমিডিয়া ফাউন্ডেশনের ট্রাস্টি বোর্ড
উইকিমিডিয়া ফাউন্ডেশন বোর্ড অফ ট্রাস্টি প্রাথমিকভাবে বমিসের তিন প্রতিষ্ঠাতা: জিমি ওয়েলস এবং তার দুই ব্যবসায়িক অংশীদার মাইকেল ডেভিস এবং টিম শেল নিয়ে গঠিত হয়েছিল। শেল এবং ডেভিসকে ওয়েলস কর্তৃক বোর্ডে নিয়োগ দেওয়া হয়েছিল, তবে উইকিপিডিয়া সম্প্রদায়ের সদস্যরা অভিযোগ করেছিলেন যে বোর্ডটি নিযুক্ত ব্যক্তিদের সমন্বয়ে গঠিত হয়েছিল। প্রথম নির্বাচন ২০০৪ সালে হয়েছিল। সম্প্রদায়ের দুই সদস্য, ফ্লোরেন্স ডিভোয়ার্ড এবং অ্যাঞ্জেলা বিসলে ট্রাস্টি বোর্ডের জন্য নির্বাচিত হয়েছিলেন।
আগস্ট ২০০৪ সালে ওয়েলস বমিসের প্রধান নির্বাহী কর্মকর্তা ছিলেন এবং ২০ সেপ্টেম্বর উইকিপিডিয়া ৫,০০,০০০ ডলার ব্যয় করে মিলিয়ন-নিবন্ধে পৌঁছেছিল (যার বেশিরভাগ এসেছিলো সরাসরি ওয়েলস থেকে)। ২০০৪ সালের নভেম্বরে তিনি সেন্ট পিটার্সবার্গ টাইমস কে বলেছিলেন যে, তিনি আর বমিসের প্রতিদিনের কাজ পরিচালনা করেন না, তবে শেয়ারহোল্ডার হিসাবে মালিকানা ধরে রেখেছেন। ২০০৫ সালে, টিম শেল বোমিসের প্রধান নির্বাহী কর্মকর্তা ছিলেন এবং বোর্ডের সদস্যদের মধ্যে উইকিপিডিয়া তদারকি করেছিলেন। শেল ২০০৬ সাল পর্যন্ত বমিসের প্রধান নির্বাহী ছিলেন, উইকিমিডিয়া ফাউন্ডেশনের সহ-সভাপতি হন এবং বোর্ডে তার দায়িত্ব পালন অব্যাহত রেখেছিলেন। বমিসের সহ-প্রতিষ্ঠাতা মাইকেল ডেভিস সে বছর উইকিমিডিয়া ফাউন্ডেশনের কোষাধ্যক্ষ হন। ওয়েলস ২০০৭ সালে সিডনি মর্নিং হেরাল্ডকে বলেছিলেন যে, যদিও তিনি বমিসের আংশিক মালিকানা বজায় রেখেছিলেন, " যদিও এটার অবস্থা প্রায় মৃতপ্রাপ্ত"। ইন্টারনেট সংরক্ষণাগা রের তথ্য অনুযায়ী, বোমিস ওয়েবসাইটটিতে সর্বশেষে ২০১০ সাল পর্যন্ত প্রবেশ করা যেতো। যখন ২০১৩ তে সংরক্ষিত মাধ্যমে এতে প্রবেশ করা হতো তখন এতে পেটাবক্সের জন্য একটি স্বাগত বার্তা ছিল।
প্রকাশ সিং বাদল
ব্যক্তিগত জীবন এবং মৃত্যু
তার ছোট ভাই গুরদাস সিং বাদলও রাজনীতিতে ছিলেন। তার ভাগ্নে মনপ্রীত সিং বাদল পাঞ্জাবের অর্থমন্ত্রী হিসেবে দায়িত্ব পালন করেন।
বোমিস
ঘটনা পরবর্তী ফলাফল
২০০৫ সালে, ওয়েলস তার উইকিপিডিয়া জীবনীসম্পর্কিত নিবন্ধে ১৮ টিপরিবর্তন আনেন। তিনি বোমিস বেইবসকে সফটকোর পর্নোগ্রাফি এবং যৌনধর্মী লেখাগুলো এবং ল্যারি স্যাঙ্গারকে উইকিপিডিয়ার সহ-প্রতিষ্ঠাতা হিসাবে সরিয়ে দিয়েছিলেন। ওয়েলসের কার্যকলাপটি লেখক রজার্স ক্যাডেনহেড দ্বারা প্রচারিত হয়েছিল, যেটা মার্কিন যুক্তরাষ্ট্র ও যুক্তরাজ্যের গণমাধ্যমের মনোযোগ আকর্ষণ করেছিল। ২০১১ সালে টাইমস তার "শীর্ষ ১০ উইকিপিডিয়া মুহুর্তগুলি"তে ওয়েলসের ২০০৫ এর সম্পাদনাগুলি তালিকাভুক্ত করেছিল।
প্রকাশ সিং বাদল
পান্থ রতন
১১ ডিসেম্বর ২০১১-এ, বাদলকে অকাল তখত দ্বারা পান্থ রতন ফখর-ই-কওম (আক্ষরিক অর্থে "ধর্মের রত্ন, সম্প্রদায়ের গর্ব") উপাধিতে ভূষিত করা হয়। গোল্ডেন টেম্পল কমপ্লেক্সে পাঁচটি তখতের জাজেদারদের উপস্থিতিতে একটি "সিরোপা" (সম্মানের পোশাক), একটি তলোয়ার এবং পান্থ রতন ফখর-ই-কওম এর প্রশংসাপত্রের শিলালিপি সহ একটি রৌপ্য ফলক আকারে তাকে এই উপাধিতে ভূষিত করা হয়। বাদলকে শিখ পন্থের প্রতি তার সেবার জন্য এই উপাধিতে ভূষিত করা হয়েছিল, এর মধ্যে ছিল বিরাসাত-ই-খালসার মতো শিখ ধর্মের সাথে সম্পর্কিত অনেক স্মারক তৈরি করা এবং তার পাশাপাশি, দীর্ঘ সময়ের জন্য কারাবরণ করা এবং বিভিন্ন অকালী আন্দোলনের সময় নৃশংসতার সম্মুখীন হওয়া।
বোমিস
ঘটনা পরবর্তী ফলাফল
উইকিপিডিয়া নীতি ব্যবহারকারীদের তাদের জীবনী পৃষ্ঠাগুলি সম্পাদনা না করার জন্য সতর্ক করেছিল, ওয়েলসের বরাত দিয়ে আত্মজীবনীমূলক সম্পাদনা সম্পর্কিত নিয়ম বলেঃ "নিজের সম্পর্কে লেখার পক্ষে এটি একটি সামাজিক ভুল।" ল্যারি স্যাঙ্গার বলেন, "দেখে মনে হচ্ছে জিমি ইতিহাস পুনর্লিখনের চেষ্টা করছেন" এবং ঐতিহাসিক বিষয়ে সংশোধন সম্পর্কে ওয়েলসের জীবনীটির আলাপ পৃষ্ঠায় একটি আলোচনা শুরু করেছিলেন।
প্রকাশ সিং বাদল
পান্থ রতন
নাগরিক অধিকার লঙ্ঘনের অভিযোগ এবং পাঞ্জাবের শিখরা যে নিপীড়নের সম্মুখীন হয়েছিল তা স্বীকার করতে ব্যর্থতার কারণে ১০ নভেম্বর ২০১৫-এ সরবত খালসাতে শিখ পন্থ এই পুরস্কারটি প্রত্যাহার করে নিয়েছিল।
বোমিস
ঘটনা পরবর্তী ফলাফল
আটলান্টিক বোমিসকে "ইন্টারনেটের প্লেবয়" নামে ডাকত এবং এই ডাকনাম অন্যান্য মিডিয়াও গ্রহণ করেছিলো। ওয়েলস "ইন্টারনেটের প্লেবয়' ডাকনামটিকে অনুপযুক্ত বলে মনে করেছিলেন যদিও তাকে সাক্ষাৎকারে জিজ্ঞাসা করা হয়েছিল যে বোমিসে তাঁর সময়ে তাকে "পর্ন রাজা" বানিয়েছে কিনা। "ট্রুথ ইন নাম্বারস?" সম্পর্কিত ২০১০ সালের উইকিপিডিয়া তথ্যচিত্রে সাংবাদিকরা ওয়েলসের এই বৈশিষ্ট্য নিয়ে আলোচনা করেছে। ওয়েলস, ছবিটির সাক্ষাৎকারে, চরিত্রায়নটিকে ভুল বলেছিলেন এবং ব্যাখ্যা করেছেন যে তার সংস্থা গ্রাহকদের কাছ থেকে প্রাপ্ত সামগ্রীর চাহিদাতে সাড়া দিয়েছে। পরবর্তী সাক্ষাৎকারে তিনি ইয়াহুর একটি পৃষ্ঠা দেখে সাংবাদিকদের বামনত্ব সম্পর্কিত পর্নোগ্রাফি সম্পর্কে "পর্ন কিং" প্রশ্নের জবাব দিয়েছেন। ২০০৭ এ রিজনের একটি নিবন্ধ অনুসারে, "তিনি যদি পর্ন কিং হন, তিনি পরামর্শ দিয়েছিলেন, তাহলে বিশ্বের বৃহত্তম ওয়েব পোর্টালের প্রধানও তিনিই"
বিশ্লেষন
দ্যা ক্রনিকল অফ ফিলান্ট্রোপি বমিসকে "ইন্টারনেটের একটি বিপণন সংস্থা ... যা কিছু সময়ের জন্য যৌনকাজের ফটোগ্রাফিতেও ব্যবসা করত" হিসাবে চিহ্নিত করে। জেফ হা তার বই ক্রাউডসোর্সিংয়ে  লিখেছিলেন, "ওয়েলসের কম কল্যানকরের উদ্যোগ, একটি ওয়েব পোর্টাল যেটি বোমিস.কম নামে পরিচিত যা অন্যান্য সামগ্রীর সাথে সফট-কোর পর্নোগ্রাফির উপাদানও ছিলো। আইনি পণ্ডিত জোনাথন জিটট্রেন তার দ্য ফিউচার অফ ইন্টারনেট —এন্ড হাউ টু স্টপ ইট  বইয়ে লিখেছেন যে "বমিস লোকদের যৌন ফটোগ্রাফি খুঁজে পেতে সহায়তা করত" এবং বিজ্ঞাপনের মাধ্যমে অর্থ উপার্জনের পাশাপাশি বিশেষ সামগ্রীর জন্য সাবস্ক্রিপশন ফি দিয়ে আয় করত"। গার্ডিয়ান সাইটটিকে "প্রাপ্তবয়স্কদের শৈল্পিক বিনোদন স্থান" হিসাবে বর্ণনা করে এবং দ্য এজ বমিস ডট.কমকে "স্পষ্ট - সামগ্রী অনুসন্ধান ইঞ্জিন" বলে অভিহিত করে। বিজনেস ২.০ ম্যাগাজিন এটিকে উল্লেখ করে "একটি অনুসন্ধান পোর্টাল ... যা জনপ্রিয় অনুসন্ধান শব্দগুলির পাশাপাশি ওয়েবরিং তৈরি এবং হোস্ট করেছে, পাশাপাশি এতে অবাক হওয়ার মত প্রাপ্তবয়স্কদের বিষয়ও রয়েছে।"
প্রকাশ সিং বাদল
পান্থ রতন
প্রাক্তন এসজিপিসি মহাসচিব মনজিত সিং কলকাতা যুক্তি দিয়েছিলেন যে এই পুরস্কারটি মরণোত্তর দেওয়া হয়। জবাবে অকাল তখতের জঠেদার গিয়ানি গুরবচন সিং মাস্টার তারা সিং- এর উদাহরণ তুলে ধরেন, যাকে তাঁর জীবদ্দশায় এই পুরস্কার দেওয়া হয়েছিল। দল খালসা নেতা কানওয়ার পাল সিং এটাকে চাটুবাদ বলে অভিহিত করেছেন কারণ বাদল পরোক্ষভাবে এসজিপিসি নিয়ন্ত্রণ করেছেন।
পদ্মবিভূষণ
থাম্ব| ৩০ মার্চ ২০১৫-এ [[ভারতের রাষ্ট্রপতি প্রণব মুখার্জির (ডানে) কাছ থেকে পদ্মবিভূষণ পুরস্কার গ্রহণ করছেন প্রকাশ সিং বাদল (বামে)। ]] ৩০ মার্চ ২০১৫-এ ভারতের রাষ্ট্রপতি প্রণব মুখার্জির কাছ থেকে পদ্মবিভূষণ পুরস্কার গ্রহণ করেন প্রকাশ সিং বাদল।
যাইহোক তিনি ৩ ডিসেম্বর ২০২০ তারিখে ২০২০-২০২১ ভারতীয় কৃষকদের বিক্ষোভকে সমর্থন করার জন্য এই পুরস্কারটি ফিরিয়ে দেন।
ইয়ামানাশি প্রশাসনিক অঞ্চল
ইয়ামানাশি প্রশাসনিক অঞ্চল (山梨県? য়ামানাশি কেন্‌) হল জাপানের মূল দ্বীপ হোনশুর চুউবু অঞ্চলের অন্তর্গত একটি প্রশাসনিক অঞ্চল। এর রাজধানী কোওফু নগর। এর দক্ষিণে শিযুওকা প্রশাসনিক অঞ্চলের সীমানায় জাপানের উচ্চতম ও বিখ্যাত পর্বতশৃঙ্গ ফুজিসান অবস্থান করছে।
ইতিহাস
জাপানের অন্যান্য অঞ্চলের মত ইয়ামানাশির প্রাগৈতিহাসও শুরু হয়েছিল জোমোন যুগের শিকার, জোগাড় ও মাছ ধরার মাধ্যমে। এর পর য়ায়োই যুগে কৃষিকার্য আরম্ভ হয় এবং ক্রমে গ্রাম ও বৃহত্তর জনপদ গড়ে ওঠে। নাকামিচি শহরের সোনে পাহাড়ে অবস্থিত কোফুন সমাধিগুলি ৪র্থ শতাব্দীর নির্মাণ বলে ধারণা করা হয়। হেইয়ান যুগে এই অঞ্চলে কাই প্রদেশ গঠন করা হয়।